Die lewe maak seer. Tog is hierdie nie ’n boek oor seerkry en swaarkry nie. Dit vertel hoe pyn lyk, waar dit vandaan kom en waarheen dit met ons op pad is. Maar die fokus is op oorwinning en genesing.
“Natuurlik kan niemand swaarkry en seerkry ontsnap nie. Die lewe is nie regverdig nie en elke persoon sal mettertyd in ’n mindere of ’n meerdere mate pyn ervaar. Daarom nooi ek jou om ’n pad saam met my te stap – dat ons lyding kan uitoorlê met die oorwinning waarvan ons by Jesus geleer het.